CELEX: 32011D0081
Language: el
Date: 2011-02-04 00:00:00
Title: 2011/81/ΕΕ: Απόφαση της Επιτροπής, της 4ης Φεβρουαρίου 2011 , για την τροποποίηση των αποφάσεων 2002/741/ΕΚ, 2002/747/ΕΚ, 2003/31/ΕΚ, 2003/200/ΕΚ, 2005/341/ΕΚ και 2005/343/ΕΚ προκειμένου να παραταθεί η ισχύς των οικολογικών κριτηρίων απονομής του οικολογικού σήματος της ΕΕ σε ορισμένα προϊόντα [κοινοποιηθείσα υπό τον αριθμό Ε(2011) 523]  Κείμενο που παρουσιάζει ενδιαφέρον για τον ΕΟΧ

5.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 31/50
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Φεβρουαρίου 2011
   για την τροποποίηση των αποφάσεων 2002/741/ΕΚ, 2002/747/ΕΚ, 2003/31/ΕΚ, 2003/200/ΕΚ, 2005/341/ΕΚ και 2005/343/ΕΚ προκειμένου να παραταθεί η ισχύς των οικολογικών κριτηρίων απονομής του οικολογικού σήματος της ΕΕ σε ορισμένα προϊόντα
   [κοινοποιηθείσα υπό τον αριθμό Ε(2011) 523]
   (Κείμενο που παρουσιάζει ενδιαφέρον για τον ΕΟΧ)
   (2011/81/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 3 στοιχείο γ),
   Μετά τη γνωμοδότηση του συμβουλίου οικολογικής σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Η ισχύς της απόφασης 2002/741/ΕΚ της Επιτροπής, της 4ης Σεπτεμβρίου 2002, για θέσπιση αναθεωρημένων οικολογικών κριτηρίων απονομής του ενωσιακού οικολογικού σήματος στο χαρτί φωτοαντιγραφικό και γραφής και για τροποποίηση της απόφασης 1999/554/ΕΚ (2) λήγει στις 31 Δεκεμβρίου 2010.
            
         
               (2)
            
            
               Η ισχύς της απόφασης 2002/747/ΕΚ της Επιτροπής, της 9ης Σεπτεμβρίου 2002, για τη θέσπιση των οικολογικών κριτηρίων απονομής του ενωσιακού οικολογικού σήματος στους ηλεκτρικούς λαμπτήρες και την τροποποίηση της απόφασης 1999/568/ΕΚ (3) λήγει στις 31 Δεκεμβρίου 2010.
            
         
               (3)
            
            
               Η ισχύς της απόφασης 2003/31/ΕΚ της Επιτροπής, της 29ης Νοεμβρίου 2002, για καθορισμό αναθεωρημένων οικολογικών κριτηρίων για την απονομή του ενωσιακού οικολογικού σήματος σε απορρυπαντικά πιάτων και την τροποποίηση της απόφασης 1999/427/ΕΚ (4) λήγει στις 31 Δεκεμβρίου 2010.
            
         
               (4)
            
            
               Η ισχύς της απόφασης 2003/200/ΕΚ της Επιτροπής, της 14ης Φεβρουαρίου 2003, για τη θέσπιση αναθεωρημένων οικολογικών κριτηρίων για την απονομή του ενωσιακού οικολογικού σήματος σε απορρυπαντικά πλυντηρίων ρούχων και για την τροποποίηση της απόφασης 1999/476/ΕΚ (5) λήγει στις 31 Δεκεμβρίου 2010.
            
         
               (5)
            
            
               Η ισχύς της απόφασης 2005/341/ΕΚ της Επιτροπής, της 11ης Απριλίου 2005, περί καθορισμού οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή ενωσιακού οικολογικού σήματος σε προσωπικούς υπολογιστές (6) λήγει στις 31 Δεκεμβρίου 2010.
            
         
               (6)
            
            
               Η ισχύς της απόφασης 2005/343/ΕΚ της Επιτροπής, της 11ης Απριλίου 2005, για τον καθορισμό οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή ενωσιακού οικολογικού σήματος σε φορητούς υπολογιστές (7) λήγει στις 31 Δεκεμβρίου 2010.
            
         
               (7)
            
            
               Σύμφωνα με τον κανονισμό (ΕΚ) αριθ. 66/2010, διενεργήθηκε έγκαιρη αναθεώρηση των οικολογικών κριτηρίων, καθώς και των συναφών απαιτήσεων εκτίμησης και εξακρίβωσης που καθορίστηκαν από τις εν λόγω αποφάσεις.
            
         
               (8)
            
            
               Λόγω των διαφορετικών σταδίων στα οποία βρίσκεται η διαδικασία αναθεώρησης των εν λόγω αποφάσεων, είναι σκόπιμο να παραταθούν οι περίοδοι ισχύος των οικολογικών κριτηρίων και των συναφών απαιτήσεων εκτίμησης και εξακρίβωσης που καθορίζουν οι εν λόγω αποφάσεις. Η περίοδος ισχύος για τις αποφάσεις 2003/31/ΕΚ και 2003/200/ΕΚ πρέπει να παραταθεί μέχρι τις 30 Απριλίου 2011. Η περίοδος ισχύος για τις αποφάσεις 2002/741/ΕΚ, 2005/341/ΕΚ και 2005/343/ΕΚ πρέπει να παραταθεί μέχρι τις 30 Ιουνίου 2011. Η περίοδος ισχύος για την απόφαση 2002/747/ΕΚ πρέπει να παραταθεί μέχρι τις 31 Αυγούστου 2011.
            
         
               (9)
            
            
               Ως εκ τούτου, οι αποφάσεις 2002/741/ΕΚ, 2002/747/ΕΚ, 2003/31/ΕΚ, 2003/200/ΕΚ, 2005/341/ΕΚ και 2005/343/ΕΚ πρέπει να τροποποιηθούν ανάλογα.
            
         
               (10)
            
            
               Τα μέτρα τα οποία προβλέπονται στην παρούσα απόφαση είναι σύμφωνα με την γνώμη της επιτροπής που συνεστήθη με το άρθρο 16 του κανονισμού (ΕΚ) αριθ.66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 5 της απόφασης 2002/741/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την ομάδα προϊόντων “χαρτί φωτοαντιγραφικό και γραφής”, καθώς και οι συναφείς απαιτήσεις εκτίμησης και εξακρίβωσης θα ισχύουν μέχρι τις 30 Ιουνίου 2011.»
   
   Άρθρο 2
   Το άρθρο 5 της απόφασης 2002/747/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την ομάδα προϊόντων “ηλεκτρικοί λαμπτήρες”, καθώς και οι συναφείς απαιτήσεις εκτίμησης και εξακρίβωσης θα ισχύουν μέχρι τις 31 Αυγούστου 2011.»
   
   Άρθρο 3
   Το άρθρο 5 της απόφασης 2003/31/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την ομάδα προϊόντων “απορρυπαντικά πιάτων”, καθώς και οι συναφείς απαιτήσεις εκτίμησης και εξακρίβωσης θα ισχύουν μέχρι τις 30 Απριλίου 2011.»
   
   Άρθρο 4
   Το άρθρο 5 της απόφασης 2003/200/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την ομάδα προϊόντων “απορρυπαντικά πλυντηρίων ρούχων”, καθώς και οι συναφείς απαιτήσεις εκτίμησης και εξακρίβωσης θα ισχύουν μέχρι τις 30 Απριλίου 2011.»
   
   Άρθρο 5
   Το άρθρο 3 της απόφασης 2005/341/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την ομάδα προϊόντων “προσωπικοί υπολογιστές”, καθώς και οι συναφείς απαιτήσεις εκτίμησης και εξακρίβωσης θα ισχύουν μέχρι τις 30 Ιουνίου 2011.»
   
   Άρθρο 6
   Το άρθρο 3 της απόφασης 2005/343/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την ομάδα προϊόντων “φορητοί υπολογιστές”, καθώς και οι συναφείς απαιτήσεις εκτίμησης και εξακρίβωσης θα ισχύουν μέχρι τις 30 Ιουνίου 2011.»
   
   Άρθρο 7
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Φεβρουαρίου 2011.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      (2)  ΕΕ L 237 της 5.9.2002, σ. 6.
   
      (3)  ΕΕ L 242 της 10.9.2002, σ. 44.
   
      (4)  ΕΕ L 9 της 15.1.2003, σ. 11.
   
      (5)  ΕΕ L 76 της 22.3.2003, σ. 25.
   
      (6)  ΕΕ L 115 της 4.5.2005, σ. 1.
   
      (7)  ΕΕ L 115 της 4.5.2005, σ. 35.